En heldig borger fra Løgstør er i weekenden blevet over 3,5 millioner kroner rigere.

Fem Lotto-millionærer på samme lørdag hører til sjældenhederne. Sidst det skete var i uge 40 i 2009. Og så altså igen i lørdags. En af de heldige, der får 3.615.169 kroner ind på kontoen, kommer fra Løgstør. Vedkommende havde købt kuponen hos Løgstør Døgnkiosk i bredgade. De fem nybagte Lotto-millionærer får tilbudt økonomisk rådgivning af Danske Spil.